
ЕЎРАЗІЙСКІ МІЖУРАДАВЫ САВЕТ


РАСПАРАДЖЭННЕ

	«21» кастрычніка 2022 г.
	         № 26
	                              г. Ерэван




Аб функцыянаванні Расійскай прамысловай зоны 
ў Эканамічнай зоне Суэцкага канала 
ў Арабскай Рэспубліцы Егіпет

1. Прыняць пад увагу прапанову Расійскай Федэрацыі аб прадастаўленні кампаніям іншых дзяржаў – членаў Еўразійскага эканамічнага саюза доступу да працэдуры атрымання статусу рэзідэнта і інфраструктуры Расійскай прамысловай зоны ў Эканамічнай зоне Суэцкага канала Арабскай Рэспублікі Егіпет на ўмовах не менш спрыяльных, чым умовы, якія прадастаўляюцца сваім кампаніям, за выключэннем мер дзяржаўнай падтрымкі, што аказваюцца рэзідэнтам за кошт бюджэтаў бюджэтнай сістэмы Расійскай Федэрацыі.
2. Прасіць упаўнаважаныя органы (арганізацыі) Расійскай Федэрацыі з удзелам Еўразійскай эканамічнай камісіі забяспечыць правядзенне для органаў дзяржаўнай улады і кампаній дзяржаў – членаў Еўразійскага эканамічнага саюза прэзентацыі Расійскай прамысловай зоны ў Эканамічнай зоне Суэцкага канала Арабскай Рэспублікі Егіпет, удзяліўшы асаблівую ўвагу інфармаванню аб умовах ажыццяўлення дзейнасці на тэрыторыі ўказанай прамысловай зоны.
3. Прасіць урады зацікаўленых дзяржаў – членаў Еўразійскага эканамічнага саюза сумесна з бізнес-супольнасцямі інфармаваць Расійскую Федэрацыю і Еўразійскую эканамічную камісію аб зацікаўленасці кампаній у развіцці вытворчасцей і сумеснай інфраструктуры на тэрыторыі Расійскай прамысловай зоны ў Эканамічнай зоне Суэцкага канала Арабскай Рэспублікі Егіпет.
4. Гэта распараджэнне ўступае ў сілу з даты яго апублікавання на афіцыйным сайце Еўразійскага эканамічнага саюза.

Члены Еўразійскага міжурадавага савета:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

